b'\n_START_ARTICLE_\nZvonko \xc4\x8coh\n_START_SECTION_\n\xc5\xbdivljenje in delo\n_START_PARAGRAPH_\nPo diplomi 1980 iz slikarstva na ljubljanski Akademiji za likovno umetnost in oblikovanje je za\xc4\x8del delati kot svoboden umetnik. Ustvaril je ve\xc4\x8d kratkih risanih filmov (Posku\xc5\xa1aj migati dvakrat, 1981; Poljubi mehka me radirka, 1984) in prvi slovenski celove\xc4\x8derni risani film Socializacija bika? (skupaj z Milanom Eri\xc4\x8dem, 1998). Je tudi avtor televizijskih spotov, kratkih risanih filmov in reklam. Za ilustracijo ve\xc4\x8d deset knjig je prejel \xc5\xa1tevilne nagrade, za film Socializacija bika? pa sta z Eri\xc4\x8dem leta 1999 prejela nagrado Pre\xc5\xa1ernovega sklada.'